Kiyonori Kikutake

Kiyonori Kikutake (1 Ngiop 1928 – 26 Momuhau 2011) nopo nga songulun arkitek di otutunan kopio id jipun, i otutunan sabaagi songulun minongimpohon do tinimungan Metabolis Jipun. Isio nogi nga songulun tutor om majikan kumaa piipiro arkitek Jipun di oponsol miagal ko' i Toyo Ito, Shōzō Uchii om Itsuko Hasegawa.

 Kopoilaan 
Nosusu i Kikutake di toun 1928 id Kurume, Jipun om nakalantoi mantad Universiti Waseda di toun 1950.

 Pakalajaan 
Otutunan i Kikutake maya do projek "Marine City" di toun 1958, i soboogian do Manifesto Metabolis i nokohimagon id Porsidangan Rika Bontuk Pomogunan id Tokyo di toun 1960 id siriba do puruanan di Kenzo Tange. Isio miampai do tambalut surupu Kisho Kurokawa nopo nga naalap montok popokito do kalaja id kopokitanan "Inus Winonsoi Kiwawasan" id New York di toun 1961, hinonggo nakaanu pongiktirafan sompomogunan o Metabolists. Pinotilombus di Kikutake o kowoowoyoon disio gisom minidu pogun di toun 2011, pinpaasil do piipiro bongunan awam tapangkal id pointongkop do Jipun, om manahak do booboroson id taang sompomogunan. Isio nogi nga Presiden om potilombus nosiliu do Presiden Kehormat Institut Arkitek Jepun. Insaru nogi i Kikutake do miuhup miampai do jurutera struktur bobos otutunan id Jipun, i Gengo Matsui. Nokotimpuun mantad kotimpuunon 1950-an, miniuhup yolo id suang do rika bontuk lobi ko' 40 bongunan, kohompit no projek di otutunan kopio miagal do Sky House, Hotel Tōkōen, Ossuari Kuil Toku’un-ji, om Dewan Sivik Hagi.  

 Gaa 
Kikutake nopo nga ponorimo mogikaakawo gaa id pogun sandad dau, Jipun, om nogi sompomogunan. Iti nopo nga kohompit no Hadiah Akademi Seni Bina Jepun (1970) om Hadiah Auguste Perret UIA (Union Internationale des Architectes) (1978).

 Katayadan do asil kalaja 

 Sky House, Tokyo, 1958
 Marine City (suul), 1958
 Longkod Sivik Tatebayashi, Gumma, 1963
 Bongunan pontadbiran Kuil Izumo, Shimane, 1963
 Hotel Pasifik Chigasaki, Kanagawa, 1966
 Dewan Sivik Miyakonojo, Miyazaki, 1966
 Menara Expo, Expo '70, Osaka, 1969
 Pasadena Heights, 1975
 Menara Matsumi, Ibaraki, 1976
 Muzium Inus Tanabe, Shimane, 1979
 Hotel Seiyo Ginza, Tokyo, 1987
 Muzium Edo-Tokyo, Tokyo, 1993
 Hotel Sofitel Tokyo, Tokyo, 1994
 Kuil Kitaya Inari, Tokyo, 1997
 Muzium Inus Shimane, Shimane, 1999
 Muzium Pogun Memorial Showa, Tokyo, 1999
 Muzium Pogun Kyushu, Fukuoka, 2005

 Sukuon 

 Kisho Kurokawa, "Nontodon om Sajara Koguraan Metabolis" - Charles Jencks, Kisho Kurokawa. Studio Vista, 1976
 Botond Bognar, "Beyond the Bubble: Inus Winonsoi Kontemporari Jipun" ; Phaidon, 2008

 Noputan labus 

 K. Kikutake Architects
 Marine City, 1958

Kategori:Ponorimo Order of the Rising Sun, kalas ko-3
Kategori:Alumni Universiti Waseda
Kategori:Staf akademik id Universiti Waseda
Kategori:Arkitek Jipun
Kategori:Tulun mantad Prefektur Fukuoka
Kategori:Napatai di toun
Kategori:Nosusu di 1928